62020CO0728_INF
Digriet tal-Qorti tal-Ġustizzja (Is-Seba’ Awla) tat-30 ta’ Lulju 2021 – XX et, membri tal-Uniunea Revoluţionarilor din România/Ir-Rumanija et
(Kawża C‑728/20)
“Rikors għad-danni ppreżentat minn persuni fiżiċi kontra Stat Membru – Rikors intiż sabiex jiġi kkonstatat in-nuqqas ta’ azzjoni tal-Parlament Ewropew u tal-Kummissjoni Ewropea – Talba għar-rikonoxximent tal-istatus ta’ persuni politikament ippersegwitati – Konstatazzjoni tan-nuqqas ta’ rispett tad-drittijiet iggarantiti mil-leġiżlazzjoni nazzjonali – Sitwazzjoni purament interna – Nuqqas manifest ta’ ġurisdizzjoni tal-Qorti tal-Ġustizzja”
1.
Domandi preliminari – Ġurisdizzjoni tal-Qorti tal-Ġustizzja – Interpretazzjoni tad-dritt nazzjonali – Esklużjoni
(Artikolu 267 TFUE)
(ara l-punt 13)
2.
Proċedura ġudizzjarja – Rikors ippreżentat minn persuna fiżika jew ġuridika kontra Stat Membru intiż sabiex jinkiseb il-kumpens għal dannu u r-rikonoxximent tal-istatus ta’ persuna politikament ippersegwitata – Nuqqas ta’ ġurisdizzjoni tal-qorti tal-Unjoni – Inammissibbiltà
(ara l-punt 14)
3.
Rikors għal nuqqas li tittieħed azzjoni – Persuni fiżiċi jew ġuridiċi – Ommissjonijiet li jistgħu jiġu kkontestati – Ommissjoni tal-Parlament u tal-Kummissjoni li jieħdu pożizzjoni fuq l-adozzjoni ta’ leġiżlazzjoni nazzjonali li tissanzjona n-nuqqas ta’ osservanza tad-dritt tal-Unjoni minn ċerti atturi – Inammissibbiltà manifesta
(it-tielet paragrafu tal-Artikolu 265 TFUE)
(ara l-punt 15)
4.
Domandi preliminari – Ġurisdizzjoni tal-Qorti tal-Ġustizzja – Limiti – Talba għall-interpretazzjoni tal-Karta tad-Drittijiet Fundamentali tal-Unjoni – Suġġett tat-tilwima nazzjonali li ma jippreżenta ebda element ta’ rabta mad-dritt tal-Unjoni – Nuqqas manifest ta’ ġurisdizzjoni tal-Qorti tal-Ġustizzja
(Artikolu 6(1) TUE; Karta tad-Drittijiet Fundamentali tal-Unjoni Ewropea, Artikolu 51(1) u (2), Regoli tal-Proċedura tal-Qorti tal-Ġustizzja, Artikolu 53(2))
(ara l-punti 16, 17)
Dispożittiv
1)
Il-Qorti tal-Ġustizzja tal-Unjoni Ewropea hija manifestament mingħajr ġurisdizzjoni sabiex tiddeċiedi dwar ir-rikors, sa fejn huwa intiż għall-kundanna tar-Rumanija sabiex tikkumpensa d-dannu allegatament subit minn XX et, membri tal-Uniunea Revoluţionarilor din România, kif ukoll ir-rikonoxximent ta’ dawn tal-aħħar ta’ status ta’ persuni politikament ippersegwitati fir-Rumanija.
2)
Ir-rikors huwa miċħud bħala manifestament inammissibbli, ‚sa fejn huwa intiż li jikkonstata l-allegat nuqqas ta’ teħid ta’ azzjoni mill-Parlament Ewropew u mill-Kummissjoni Ewropea.
3)
XX et, membri tal-Uniunea Revoluţionarilor din România għandhom ibatu l-ispejjeż rispettivi tagħhom.